Էդուարդ Երանոսյան

Էդուարդ Անդրանիկի Երանոսյան (բուլղար․՝ Едуард Антраник Ераносян, ), մականունը՝ «Էդո» ( բուլղար․՝ Едо ), հայազգի բուլղարացի ֆուտբոլային մարզիչ և նախկին խաղացող, ով հանդես է եկել որպես հարձակվող։ Երանոսյանը խաղացել է Պլովդիվի «Լոկոմոտիվում», պորտուգալական «Վիտորիա դե Սետուբալ»-ում, «Լեյշոյշ»-ում, «Բոավիշտա»-ում։

Մարզական կարիերա 
1978 թվականից սկսած խաղացել է Պլովդիվի «Լոկոմոտիվ»-ում (1977–1988, 1989, 1993–1994), դարձել ակումբի լեգենդներից, ամենահայտնի հարձակվողներից մեկը՝ մասնակցելով 158 հանդիպման և խփելով 62 գոլ Բուլղարիայի ֆուտբոլի բարձրագույն խմբի առաջնությունում՝ A PFG- ում, նվաճելով խորհրդային բանակի գավաթը 1983 թվականին և լինելով առաջնության լավագույն ռմբարկուն 1984 թվականին։ Հետագայում խաղացել է նաև Հունաստանում և Պորտուգալիայում ՝ «Ապոլոն Կալամարիաս» (1988–1989), «Վիտորիա» (1989–1990), « Լեյշիես» SC (1990–1991, 1992–1993 և 1996–1997) և «Բոավիշտա» ՖԱ (1991–1991) թիմերում։ Երանոսյանը Բուլղարիայի ֆուտբոլի ազգային հավաքականի կազմում անցկացրել է 10 հանդիպում։ Նա հայտնի էր տեխնիկապես գեղեցիկ, մտածված, գրավիչ խաղով։

Երանոսյանն իր մարզչական կարիերան սկսել է պորտուգալական «Լեյշոյշ»-ում, որը մարզել է 1997-1999 թվականներին։ Այնուհետև նա ստանձնել է գլխավոր մազչի պաշտոնը Պլովդիվի Լոկոմոտիվում ՝ մնալով այնտեղ 2000-2001 թվականներին և 2003-2005 թվականներին (առաջնորդելով թիմին իր առաջին և միակ չեմպիոնական տիտղոսին 2004 թվականին)։ Մարզել է նաև PFC Dobrudzha Dobrich-ը 2001-2002 թվականներին, այնուհետև՝ PFC Beroe Stara Zagora- ն,,Կիպրոսում՝ APOP Kinyras Peyias-ը, Enosis Neon Paralimni- ն։ 2013 թվականին նշանակվել է Անգոլայի Kabuscorp Sport Club ֆուտբոլային ակումբի գլխավոր մարզիչ

Երանոսյանն ունի նաև Պորտուգալիայի քաղաքացիություն։

Մարզական նվաճումներ

Որպես ֆուտբոլիստ
Պլովդիվի Լոկոմոտիվի կազմում
 Խորհրդային բանակի գավաթ (1)։ 1983 թ.
 Բուլղարիայի ֆուտբոլի բարձրագույն խմբի առաջնության՝ A PFG-ի լավագույն ռմբարկու (1)։ 1984 թ.

Բոավիշտա Ֆ.Ա.-ի կազմում
 Taça de Portugal (1): 1991–92

Որպես մարզիչ
Պլովդիվի Լոկոմոտիվ
 Բուլղարիայի ֆուտբոլի բարձրագույն խմբի առաջնության՝ A PFG-ի չեմպիոն (1)։ 2003-04
 Բուլղարիայի սուպերգավաթակիր (1). 2004
 Բուլղարիայի ֆուտբոլի տարվա մարզիչ (1)։ 2004

Kabuscorp S.C.P.
 Girabola (1): 2013

Ծանոթագրություններ

Արտաքին հղումներ 
 

Մարզիկներ այբբենական կարգով
Բոավիշտայի ֆուտբոլիստներ
Բուլղարիայի հավաքականի ֆուտբոլիստներ
Լեյշոյնշի ֆուտբոլիստներ
Բուլղարահայ ֆուտբոլիստներ
Հայ ֆուտբոլային մարզիչներ
Ֆուտբոլի հարձակվողներ
Վիտորիա Գիմարայնշի ֆուտբոլիստներ
ՀԹՎ 2023 հոդվածներ